2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS GALUTINĖS ĮGYVENDINIMO ATASKAITOS

SANTRAUKA

Įgyvendinus Europos Sąjungos (toliau – ES) investicijų veiksmų programas, ES valstybės narės privalo Europos Komisijai (toliau – EK) pateikti galutines veiksmų programų įgyvendinimo ataskaitas. Ataskaitose apžvelgiama veiksmų programų įgyvendinimas atsižvelgiant į pagrindinius finansinių ir bendrųjų bei konkrečios programos stebėsenos rodiklių pasiekimus, įgyvendinimo aplinkybių pokyčius, analizuojama pasiektų rezultatų nauda visuomenės poreikiams ir šalies ūkio plėtrai.

EK teikiama Lietuvos 2014–2020 metų ES fondų investicijų veiksmų programos (toliau – Veiksmų programa) galutinė ataskaita apima visą **2014–2020 metų finansavimo laikotarpį.**

**PASIEKTA PAŽANGA ĮGYVENDINANT VEIKSMŲ PROGRAMĄ PAGAL SEKTORIUS**

Į **Darnaus transporto ir pagrindinių tinklų infrastruktūros plėtrą** investuota 1284 mln. Eur, baigti 183 projektai: rekonstruoti bangolaužiai, įgyvendintos gamtosaugos priemonės, patobulinta ruožo Livintai-Gaižiūnai geležinkelio linija, sudarius sąlygas pervežimus atlikti greičiau, skatinanti mobilumą, intermodalinio transporto vystymąsi. **Darnaus judumo ir aplinkai draugišku transportu** prisidėta prie CO2 mažinimo, įvairaus judumo miestuose skatinimo, priemonių, skirtų poveikiui aplinkai sušvelninti – investuota 101 mln. Eur, baigti 145 projektai. Per finansinę priemonę (toliau – FP) investuota 0,9 mln. Eur į mobilumo paslaugų ir transporto technologijų srities rizikos kapitalo įmonę.

**Energetikos srityje** investuota 544 mln. Eur (baigti 227 projektai) į atsinaujinančius energijos išteklius (toliau – AEI), energijos vartojimo efektyvumą, šiltnamio efektą sukeliančių dujų kiekio mažinimą, saulės elektrines, katilų keitimą į AEI technologijas namų ūkiuose, biokuro kogeneracijos įrenginius, pastatų, gatvių apšvietimo, šilumos tinklų naujinimą, energetinę nepriklausomybę, integraciją į Europos energetiką: suskystintų dujų terminalą, elektros jungtis su Švedija, Lenkija, gamtinių dujų ir elektros perdavimo sistemų naujinimą. FP forma investuota 22 mln. Eur viešųjų pastatų ir gatvių šviestuvų naujinimui. Per 3 FP investuota 314 mln. Eur (pritraukta 1,3 mlrd. Eur privačių lėšų) į daugiabučių atnaujinimą, užtikrinant aukštesnę jų naudingumo klasę, skatinant juos naudoti AEI. Siekiant atnaujinti savivaldybių viešuosius pastatus per FP investuota 13 mln. Eur (pritraukta 13,9 mln. Eur).

**Aplinkosaugos srityje** investuota 974 mln. Eur (baigti 434 projektai) į klimato kaitos padarinių žalą mažinančios infrastruktūros plėtrą, vandens būklės ir oro kokybės gerinimą, biologinės įvairovės atkūrimą/išsaugojimą, vandens tiekimo ir nuotekų tvarkymo efektyvumą, gamtos/kultūros paveldo žinomumo didinimą, komunalinių ir radioaktyvių atliekų tvarkymą – Vilniaus mieste įrengta didelio efektyvumo kogeneracinė jėgainė už 66 mln. Eur. Didinant geriamojo vandens tiekimo ir nuotekų surinkimo tvarkymo prieinamumą, gerinant jų kokybę ir siekiant apsaugoti aplinką nuo nuotekų žalingo poveikio FP forma investuota 29 mln. Eur.

**Švietimo sektoriuje** siekiant visuomenės švietimo ir žmogiškojo potencialo didinimo tikslų  investuota 723 mln. Eur projektams, kurie padėjo tobulinti švietimo ir mokymo infrastruktūrą, didino mokymosi visą gyvenimą (MVG) galimybes, pagerino švietimo ir studijų prieinamumą, kokybę, sustiprino profesinio mokymo patrauklumą.

**Viešojo valdymo srityje** 100 mln. Eur (baigti 177 projektai) investicijomis užtikrinta kokybiška Lietuvos strateginių tikslų ir uždavinių įgyvendinimo stebėsena, įsteigtas įrodymais grįsto valdymo kompetencijų centras prie Lietuvos Respublikos Vyriausybės kanceliarijos (LRVK), kurio veiklos rezultatus naudos Lietuvos Respublikos Vyriausybė, ministerijos, kitos viešojo valdymo institucijos sisteminiams sprendimams priimti, sukurtas informacinių technologijų įrankis MIGRIS, leidžiantis pagerinti migracijos paslaugų kokybę.

**Regioninės plėtros srityje** investuota 481 mln. Eur, baigti 1008 projektai. Investicijomis įveiklinta neišnaudota, apleista infrastruktūra, modernizuotos viešosios erdvės, tvarkyta gyvenamoji aplinka daugiabučių rajonuose.  **Bendruomenių inicijuotos vietos plėtros** strategijų įgyvendinimui investuota 25 mln. Eur, baigti 669 vietos veiklos projektai. Vietos veiklos grupių 2014-2020 m. sėkmingiausiai įgyvendintų projektų renginyje apdovanoti 13 projektų, kuriuose įgyvendintos veiklos sociokultūrinių paslaugų, užimtumo ir bendruomeniškumo skatinimo srityse.

**Mokslinių tyrimų, eksperimentinės plėtros ir inovacijų (toliau – MTEPI) srityje** investuota 869 mln. Eur, baigti 1792 projektai. Investicijomis sukurta MTEPI infrastruktūra, išbandyti mokslo ir verslo bendradarbiavimo modeliai, skatintas MTEPI veiklų aktyvumas privačiame sektoriuje bei žinių komercinime ir technologijų perdavime tarp mokslo ir verslo sektorių.

**Verslo srityje** investuota 935 mln. Eur, baigti 9000 projektų. Investicijos prisidėjo prie didesnio įmonių produktyvumo, eksporto plėtros, darbo vietų kūrimo, papildomų AEI pajėgumų sukūrimo, didesnio turistų skaičiaus, geriau įsitraukusio ir gyvybingesnio soc. verslo, labiau kvalifikuotos darbo jėgos. Siekiant augančioms įmonėms padėti pritraukti kapitalą, skatinti inovacijas, konkurencingumą per FP investuota 194,2 mln. Eur.

**MTEPI ir verslo srityse COVID-19** suvaldymui investuota 246 mln. Eur (1512 projektų) į mokslinius tyrimus, kovai su COVID-19 reikiamų produktų gamybą, e-komercijos modelių diegimą įmonėse.

**Informacinės visuomenės srityje** įgyvendintas 41 projektas už 193 mln. Eur. Investicijomis plėtotas plačiajuostis interneto ryšys – šalies padengimas sparčiuoju interneto ryšiu padidėjo nuo 50% iki 88%, stiprinta Lietuvos informacinių išteklių apsauga – sukurta saugiojo tinklo ir kibernetinių atakų prevencijos sistema, gerintas interneto prieinamumas, plėtota viešųjų/administracinių el. paslaugų pasiūla ir kokybė.

**Užimtumo srityje** investuota 521 mln. Eur. Dėmesys skirtas ilgalaikiams ir nekvalifikuotiems bedarbiams, asmenims su negalia, nedirbančiam, nesimokančiam ir mokymuose nedalyvaujančiam jaunimui. Taikytos Aktyvios darbo rinkos politikos (ADRP) priemonės, užimtumo skatinimo ir motyvavimo priemonės, suteiktos reabilitacijos paslaugos asmenims su negalia, teiktos finansinės paskatos darbdaviams, įdarbinantiems sunkumus darbo rinkoje patiriantiems asmenims. Siekiant skatinti užimtumą, sukurti darbo vietas naujai įsteigtose įmonėse per FP investuota 24,6 mln. Eur. Investicijos prisidėjo prie gyventojų užimtumo ir nedarbo – 2023 lyginant su 2013 m. nedarbo lygis LT sumažėjo 5%, o užimtumo lygis išaugo 7,5% (Valstybės duomenų agentūra).

**Socialinės įtraukties srityje** vykdyta nacionalinė reforma – perėjimas nuo institucinės globos prie šeimoje ir bendruomenėje teikiamų paslaugų asmenims su negalia ir likusiems be tėvų globos vaikams. Siekta pertvarkyti visas vaikų globos institucijas, vykdyta asmenų su negalia, institucinės globos pertvarka. Pertvarkos metu plėtota paslaugų infrastruktūra regionuose, sukurtos naujų formų paslaugos tikslinėms grupėms (investuota 111 mln. Eur).

**Sveikatos srityje** investuota į geriatriją, vaikų sveikatą, priklausomybės, kraujotakos, onkologinių ligų prevenciją/gydymą ir prisidėta sprendžiant populiacijos poliligotumą, lėtinius neinfekcinius ir dėl soc. veiksnių atsiradusius sveikatos sutrikimus. Už 324 mln. Eur baigti 530 projektai, skatinę sveikatos infrastruktūros kokybės/prieinamumo gerinimą, specialistų kvalifikacijos kėlimą, tikslinių grupių asmenų sveikatos raštingumo didinimą, ligų prevenciją, inovatyvių ir efektyvių paslaugų teikimo modelių kūrimą. Investicijos pagerino sveikatos priežiūros kokybę ir prieinamumą Lietuvos gyventojams.

**Kultūros srityje** investuota 291 mln. Eur , baigti 259 projektai, padidinę kultūros ir gamtos paveldo aktualumą, jų objektų lankomumą/žinomumą, pagerinę Lietuvos turizmo įvaizdį, padidinę gyventojų susidomėjimą paveldu. Siekiant atnaujinti/pritaikyti lankymui paveldo objektus per FP investuota 2,8 mln. Eur. COVID-19 srityje investuota 21 mln. Eur, baigti 103 projektai, sukūrę sąlygas, didinančias kultūros ir kūrybinių industrijų (KKI) įmonių konkurenciją, pardavimus ir pridėtinę vertę, taip didinant žiedinės ir skaitmeninės ekonomikos dalį Lietuvoje.

**INVESTICIJŲ EFEKTYVUS PANAUDOJIMAS**

2014–2020 metų laikotarpis yra sėkmingai baigtas – rezultatyviai investuotos ES struktūrinių fondų lėšos ir pasiekta dauguma suplanuotų rodiklių. Įgyvendinant Veiksmų programoje numatytas veiklas, reguliariai buvo atliekama rizikingų projektų stebėsena, lėšų investavimo rizikos – suvaldytos.

Iš viso 2014–2020 m. Veiksmų programoje numatytiems tikslams įgyvendinti skirta 8 212 mln. eurų lėšų. Projektų, kuriais prisidėta prie siekiamų tikslų, įgyvendinimui sudaryta sutarčių už 9 674 mln. eurų (118% skirtų lėšų). Pažymėtina, kad įvertinus galimus sutaupymus projektuose ir planuojamas nepanaudoti lėšas sutarčių buvo sudaryta didesnei sumai, nei yra skirta lėšų (virškontraktuojama), siekiant turėti tinkamų finansuoti išlaidų rezervą, kad visos Veiksmų programai numatytos lėšos būtų investuotos. Su virškontraktavimu, EK deklaruota 9 190 mln. eurų išlaidų (121% skirtų lėšų).

**SVARBESNI PASIEKIMAI**

* Pagerintoje mokslinių tyrimų infrastruktūroje visos darbo dienos ekvivalentu dirbo 946 tyrėjai (planuota, jog dirbs 370).
* Atnaujinta atviros prieigos MTEPI infrastruktūra pasinaudojo virš 12 tūkst. išorės vartotojų iš ūkio subjektų (planuota, jog pasinaudos 3 tūkst.).
* Iš investicijas gavusių mokslo ir studijų institucijų buvo pateiktos 183 patentų paraiškos (planuotos 34 paraiškos).
* Papildomas namų ūkių, turinčių bent 30 Mbps plačiajuostę prieigą, skaičius pasiekė 274 tūkst. (planuota – 254 tūkst.).
* Gyventojų, kurie nuolat naudojasi internetu, dalis išaugo 24 proc. punktais ir pasiekė 89 proc. (planuota pasiekti 87 proc.).
* Gyventojų, kurie naudojasi elektroniniu būdu teikiamomis viešosiomis ir administracinėmis paslaugomis, dalis išaugo 37 proc. punktais ir pasiekė 74 proc. (planuota pasiekti 63 proc.).
* Išaugo verslumo lygis: įmonių ir fizinių asmenų, tenkančių 1 tūkst. gyventojų, skaičius išaugo 48 ir pakilo iki 116 (planuota – 48).
* Atsinaujinančių išteklių energijos naudojimo efektyvumas padidintas daugiau nei 9,5 tūkst. namų ūkių (planuota padidinti 6 tūkst. namų ūkių).
* Modernizuoti apie 1,2 tūkst. km ilgio centralizuoto šilumos tiekimo tinklai (planuota modernizuoti 1 tūkst. km).
* Įsigytos 189 naujos ekologiškos viešojo transporto priemonės (planuota įsigyti 120 priemonių).
* Sutvarkytas 1,1 tūkst. m3 radioaktyviųjų atliekų kiekis (planuota sutvarkyti 300 m3).
* 406 tūkst. papildomų gyventojų pradėta teikti geresnės vandens tiekimo paslaugos (planuota – 290 tūkst.).
* Siekiant užtikrinti geresnę buveinių apsaugos būklę, parama skirta 6,2 tūkst. ha ploto buveinėms (planuota – 1,2 tūkst. ha).
* Rekonstruoti arba atnaujinti 227 km ilgio keliai (planuota – 201 km).
* Įdiegtos 289 saugų eismą gerinančios ir aplinkosaugos priemonės (planuota įdiegti 173 priemones).
* Pilna apimti nutiesti 50 km ilgio skirstomieji dujotiekiai.
* Miestų teritorijose sukurtos arba atnaujintos 11,3 km2 ploto atviros erdvės (planuota – 6 km2).
* Sukurta daugiau nei 3,3 tūkst. naujų darbo vietų naujai įsteigtose įmonėse (planuota sukurti 1,8 tūkst.).
* Paslaugų teikimo infrastruktūra pagerinta apie 360 viešąsias sveikatos priežiūros paslaugas teikiančiose įstaigų (planuota pagerinti 240 įstaigų).
* Naujai įrengti ar įsigyti beveik 1,9 tūkst. socialinių būstų (planuota – 1,8 tūkst.).
* Globojamų (rūpinamų) vaikų, gaunančių socialinės globos paslaugas bendruomenėje, dalis išaugo 36 proc. punktais ir pasiekė 98 proc. (planuota pasiekti 73 proc.).
* Socialinei integracijai skirtose Europos socialinio fondo (toliau – ESF) veiklose dalyvavo apie 19 tūkst. socialiai pažeidžiamų asmenų (planuota, jog dalyvaus 13 tūkst.).
* Europos regioninės plėtros fondo lėšomis sukurta virš 2,5 tūkst. naujų ikimokyklinio ir priešmokyklinio ugdymo vietų (planuota sukurti 2 tūkst.).
* Tikslinė išmoka studijų prieinamumui gerinti buvo skirta daugiau nei 1,8 tūkst. socialiai jautrių, socialinės atskirties ir mažai atstovaujamų grupių studentų (planuota išmoką skirti 1 tūkst.).
* Virš 106 tūkst. dirbančiųjų dalyvavo ESF mokymuose, suteikiančiuose kvalifikaciją arba kompetenciją (planuota, jog dalyvaus 65 tūkst.).
* Pagal veiksmų programą ESF lėšomis 59 viešojo valdymo institucijos įgyvendino veiklos valdymo tobulinimo priemones (planuota – 32).
* Pagal veiksmų programą ESF lėšomis 114 viešojo valdymo institucijos įgyvendino paslaugų ir (ar) aptarnavimo kokybei gerinti skirtas priemones (planuota – 45).

\_\_\_\_\_\_\_\_\_\_\_\_\_\_\_\_\_\_